Usmernenie k povinnosti výrobcov batérií a akumulátorov ohlasovať údaje v zmysle § 48f ods. 5 písm. e) zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“)

Výrobca batérií a akumulátorov je povinný  podľa § 48f ods. 5 písm. e) zákona o odpadoch  viesť evidenciu a na základe evidencie ohlasovať ministerstvu do 28. februára nasledujúceho kalendárneho roka za predchádzajúci kalendárny rok údaje o množstve použitých prenosných batérií a akumulátorov, pre ktoré zabezpečil zber, spracovanie a recykláciu.

Podľa § 48a ods. 19 zákona o odpadoch je zberový podiel percentuálny podiel pre daný kalendárny rok vypočítaný tak, že sa celková hmotnosť použitých prenosných batérií a akumulátorov zozbieraných v danom kalendárnom roku vydelí priemernou hmotnosťou prenosných batérií a akumulátorov, ktoré výrobcovia batérií a akumulátorov priamo predali používateľom alebo dodali distribútorom batérií a akumulátorov počas daného kalendárneho roka a počas dvoch predchádzajúcich kalendárnych rokov.

Vzhľadom k tomu, že podľa § 3 ods. 3 zákona o odpadoch je stanovený cieľ v oblasti nakladania s použitými prenosnými batériami a akumulátormi dosiahnuť zberový podiel najmenej 25% do               26. Septembra 2012 a 45% do 26. septembra 2016 je potrebné, aby výrobca použitých batérií a akumulátorov zaslal údaje ministerstvu v uvedenej forme tlačiva:

Číslo registrácie: 
Obchodné meno:
Sídlo:
IČO:
Kontaktné údaje zodpovednej osoby:

Tabuľka 1

Použité prenosné batérie a akumulátory	
Množstvo prenosných batérií a akumulátorov uvedených na trh (kg): 	ROK 2009	 	
	ROK 2010	 	
Množstvo použitých prenosných batérií a akumulátorov, pre ktoré            zabezpečil  zber (kg): 	ROK 2010	 	
			
Množstvo použitých prenosných batérií a akumulátorov, pre ktoré            zabezpečil spracovanie a recykláciu (kg): 	ROK 2010	 	

Zodpovedná osoba: